Barbados davlat madhiyasi. „In Plenty and In Time of Need“ — Barbados davlatining milliy madhiyasi. Madhiya soʻzlari musiqachi Irving Burgie tomonidan yozilgan va C. Van Roland Edvards tomonidan bastalangan. 1958-yildan 1962-yilgacha Vest-Indiya federatsiyasining bir qismi sifatida Barbados davlati madhiyasi „Forged from the Love of Liberty“ qoʼshigʼi boʻlishi kerak edi (hozirda bu Trinidad va Tobago milliy madhiyasi), ammo hozirgi madhiya yaratilgan. Madhiya 1966-yil 30-noyabrda mustaqillikka erishgandan soʻng qabul qilingan. Madhiya rasman qabul qilinishi esa qiyin kechgan. Tarix. Madhiyani C. Van Roland Edvards (1912—1985) bastalagan. Qisman koʻr boʻlgan bastakor Edvardsga „In Plenty and In Time of Need“ kompozitsiyasida qizlari Nannette va Eullia yordam berishdi. Qoʻshiq soʻzlarini Nyu-Yorklik (Bruklin) musiqachi Irving Burgi (1924—2019) yozgan, uning onasi barbadoslik va otasi amerikalik hisoblanadi. Bruce St. John, Frank Collymore, Enid Lynch, George Lamming, Gerald Hudson va John Fletcherlardan iborat qoʻmita Van Roland Edwards kompozitsiyasini milliy madhiya sifatida tanladi va Van Roland Edwards 500 barbados dollari bilan mukofotlandi. Madhiya birinchi marta 1966-yil 30-noyabrda Mustaqillik kunida ijro etilgan. 1967-yilda madhiya musiqasi qirollik Barbados politsiya guruhining inspektori Prince Cave tomonidan qayta tartibga solingan va asl ohangni saqlab qolgan holda unga yanada uygʻunlik bergan. Madhiya boʻyicha qoidalar. Barbados hukumati Davlat madhiyasi uchun quyidagi qoidalarni belgilaydi: Madhiya ijrosi davomida harakat qilish. 1. Davlat madhiyasi yangraganda, hozir boʻlgan barcha tinch aholi tik turishi va erkaklar bosh kiyimi yechilgan holatda boʻlishi kerak. Formadagi shaxslar koʻrsatmalarga muvofiq harakat qilishlari kerak. Foydalanish qoidalari. 2. Davlat madhiyasi sheʼr yoki qoʻshiqda parodiya qilinmasligi va uni rasman tan olinganidan boshqa tempda ijro etish mumkin emas.